Afgørelse truffet af Det Blandede EØS-udvalg

nr. 77/2000

af 2. oktober 2000

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 19/2000 truffet af Det Blandede EØS-udvalg den 25. februar 2000(1).

(2) Kommissionens direktiv 1999/77/EF af 26. juli 1999 om sjette tilpasning til den tekniske udvikling af bilag I til Rådets direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (asbest)(2) bør indarbejdes i aftalen.

(3) Kommissionens forordning (EF) nr. 2161/1999 af 12. oktober 1999 om yderligere undersøgelseskrav for importører eller producenter af et bestemt prioriteret stof som fastsat i Rådets forordning (EØF) nr. 793/93 om vurdering af og kontrol med risikoen ved eksisterende stoffer(3) bør indarbejdes i aftalen.

(4) Kommissionens henstilling 1999/721/EF af 12. oktober 1999 om risikovurdering og strategierne for risikobegrænsning for stofferne 2-(2-butoxyethoxy)ethanol 2-(2-methoxyethoxy)ethanol alkaner, C10-13, chlorbenzen, C10-13-alkylderivater(4) bør indarbejdes i aftalen -

TRUFFET FØLGENDE AFGØRELSE:

Artikel 1

Følgende led indsættes i punkt 4 (Rådets direktiv 76/769/EØF) i kapitel XV i bilag II til aftalen:

"- 399 L 0077: Kommissionens direktiv 1999/77/EF af 26. juli 1999 (EFT L 207 af 6.8.1999, s. 18)."

Artikel 2

Følgende punkt indsættes efter punkt 12h (Rådets forordning (EØF) nr. 142/97) i kapitel XV i bilag II til aftalen:

"12i. 399 R 2161: Kommissionens forordning (EF) nr. 2161/1999 af 12. oktober 1999 om yderligere undersøgelseskrav for importører eller producenter af et bestemt prioriteret stof som fastsat i Rådets forordning (EØF) nr. 793/93 om vurdering af og kontrol med risikoen ved eksisterende stoffer (EFT L 265 af 13.10.1999, s. 11)."

Artikel 3

Følgende punkt indsættes efter punkt 18 (Kommissionens meddelelse 1993/C 130, s. 2) i kapitel XV i bilag II til aftalen:

"19. 399 X 0721: Kommissionens henstilling 1999/721/EF af 12. oktober 1999 om risikovurdering og strategierne for risikobegrænsning for stofferne 2-(2-butoxyethoxy)ethanol, 2-(2-methoxyethoxy)ethanol alkaner, C10-13, chlorbenzen, C10-13-alkylderivater (EFT L 292 af 13.11.1999, s. 42)."

Artikel 4

Teksterne til direktiv 1999/77/EF, forordning (EF) nr. 2161/1999 og henstilling 1999/721/EF på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 5

Denne afgørelse træder i kraft den 3. oktober 2000, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 6

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 2. oktober 2000.

På Det Blandede EØS-udvalgs vegne

G. S. Gunnarsson

Formand

(1) Endnu ikke offentliggjort i EF-Tidende.

(2) EFT L 207 af 6.8.1999, s. 18.

(3) EFT L 265 af 13.10.1999, s. 11.

(4) EFT L 292 af 13.11.1999, s. 42.

(5) Ingen forfatningsmæssige krav angivet.